Vier 'inbrekers' loop rieme styf | Maroela Media
Vier verdagtes is deur die loop van Dinsdagaand in Cullinan, oos van Pretoria, in hegtenis geneem in verband met twee afsonderlike huisbrake in die omgewing.
"Die polisie het Woensdag om 04:00 op 'n klag van huisbraak gereageer, waarna 'n middeljarige man langs die slagoffer se erf aangetref en in hegtenis geneem is," het konst. Connie Moganedi, polisiewoordvoerder, gesê.
Die verdagte het na bewering toegang tot die slagoffer se erf verkry deur die muur te breek. Die verdagte het 'n motorfiets gesteel en in die veld weggesteek voordat hy in hegtenis geneem is. Die motorfiets is later teruggevind.
"In 'n afsonderlike voorval is drie verdagtes, tussen 20 en 28 jaar oud, Dinsdagaand in hegtenis geneem. Hulle word moontlik verbind met 'n inbraak in November by 'n huis op 'n kleinhoewe in die omgewing, waartydens duur motoronderdele gesteel is," het Moganedi gesê.
Die polisie het die verdagtes danksy puik speurwerk in hegtenis geneem.
Dankie aan die manne in blou, julle maak mens soms nog bitter trots:)
Vettie · 2 jare gelede
So lekker om iets so positief te lees. Goeie werk.
JA! vang die misbaksels! Watter vermetelheid om 'n muur te breek om toegang tot 'n ander persoon se eiendom en besittings te verkry. Verregaande en moet ekstra swaar gestraf word en alle skade betaal (al is dit R5 'n maand).